ការសំភាសន៍របស់លោកពូ ប្រាក់សំអុល

ក.អ្នកធ្វើការសំភាសន៍ឈ្មោះប្រាក់សុដានីន ខ.អ្នកត្រូវគេសំភាសន៍ឈ្មោះប្រាក់សំអុល

ក៖​ ជំរាបសួរលោកពូ!នៅថ្ងៃនេះខ្ញុំពិតជាមានសេចក្តីអំណរមែនទែន​ ដែលបានធ្វើកិច្ច

សំភាសន៍អំពីជីវប្រវត្តិផ្ទាល់ខ្លួនរបស់លោកពូ ហើយវាគឺជាកិច្ចការមួយដ៏អស្ចារ្យដើម្បី

ប្រទានពរដល់ក្រុមគ្រួសាររបស់លោកពូ ដែលសំខាន់នេះវាជាឯកសារទុកសំរាប់កូន

ចៅរបស់លោកពូនៅថ្ងៃក្រោយ។នៅពេលដែលពួកគាត់ចង់ស្តាប់រឺក៏អាច សិក្សាអំពី

ជីវប្រវត្តិរបស់លោកពូបានផងដែរ ហើយការសំភាសន៍របស់ពួកយើងគឺធ្វើឡើងនៅថ្ងៃ

ទី៧ ខែឧសភា ឆ្នាំ២០១៨។ច៎ា(ហ្អឹម)ឥឡូវនេះខ្ញុំសូមចាប់ផ្តើមសំណួរដំបូង តើលោកពូ

អាចប្រាប់អំពីឈ្មោះរបស់លោកពូបានដែររឺទេ?

ខ៖ ឈ្មោះ ប្រាក់សំអុល។

ក៖ (ហ្អឹមហ្អឺ)តើលោកពួមានឈ្មោះហៅក្រៅដែររឺទេ?

ខ៖ អត់ទេ។

ក៖ តើលោកពូមានឈ្មោះដែលត្រូវបានប្រើប្រាស់កាលពីនៅក្មេងដែររឺទេ?

ខ៖ អត់ អត់ទៀត អត់មានទេ។

ក៖ ច៎ា!តើនៅក្នុងឆ្នាំនេះលោកពូមានអាយុប៉ុន្មានឆ្នាំដែរ?

ខ៖ មានអាយុអឺ៤៦ឆ្នាំ។

ក៖ ចា៎(ហ្អឹម)លោកពូអាចប្រាប់ខ្ញុំពីថ្ងៃខែឆ្នាំកំណើតរបស់លោកពូបានដែររឺទេ?

ខ៖ ពូកើតនៅឆ្នាំ ថ្ងៃទី៧ខែមិនាឆ្នាំ១៩៧២។

ក៖ ចា៎!តើនៅក្នុងឆ្នាំចន្ទគតិមួយណាដែរ?

ខ៖ ឆ្នាំចរ។

ក៖ ចា៎!តើលោកពូអាចប្រាប់ខ្ញុំពីទីកន្លែងកំណើតរបស់លោកពូបានដែររឺទេ?

ខ៖ នៅភូមិតំណាក់ ឃុំពេជ្យសារ ស្រុកកោះអណ្តែត ខេត្តតាកែវ។

ក៖ ចា៎!តើលោកពូមានបងប្អូនចំនួនប៉ុន្មាននាក់ដែរ?

ខ៖ មាន៤នាក់ ស្រី២ប្រុស២។

ក៖ ចា៎!ហើយលោកពូជាកូនទីប៉ុន្មានដែរ?

ខ៖ ​កូនពៅ។

ក៖ ចា៎!លោកពូអាចប្រាប់ខ្ញុំពីឈ្មោះរបស់បងប្អូនរបស់លោកពូបានដែររឺទេ?

ខ៖ បងស្រីឈ្មោះប្រាក់គឹមអ៊នទី១ ទី២បងប្រុសឈ្មោះប្រាក់សំអាន ទី៣ស្រីប្រាក់គឹមអេង

ទី៤ ប្រាក់សំអុល។នុង!

ក៖ ចា៎!តើលោកពូអាច អឺ លោកពូនៅចងចាំសាច់ពីសាច់រឿងរបស់លោកពូកាលពីនៅ

ក្មេងជាមួយនឹងពួកគាត់ដែរទេ អឺហៃ មានអ្វីខ្លះដែរ?

ខ៖ ចងចាំ(មាន់រងាវ)មានការលេងជាមួយគ្នា ការរស់នៅកំសាន្តក្នុងគ្រួសារហ្នឹង។

ក៖ ចា៎

ខ៖ យើងតូចៗយើងមិនសូវដឹង (ហ្អឹម)។

ក៖ តើនៅពេលដែលលោកពូនៅក្មេងលោកពូចូលចិត្តលេងអ្វីខ្លះជាមួយនឹងពួកគាត់?

ខ៖ (មាន់រងាវ)ចូលចិត្តលេងល្បែងដូចជាលេង អឺ លោតអន្ទះលេងល្បែងផ្សេងៗក្នុងការ

សប្បាយក្នុងសម័យក្មេងកុមារជំនាន់នោះ។

ក៖ ចា៎!(មាន់រងាវ)នៅនៅប៉ាច់នៅពេលបច្ចុប្បន្ននេះតើពួកគាត់រស់នៅកន្លែងណាដែរ​

ហើយពួកគាត់ប្រកបមុខរបរអ្វី?

ខ៖ គាត់រស់នៅក្រុងតាខ្មៅ ។

ក៖ ពួកគាត់ទាំងអស់គ្នា?

ខ៖ ២នាក់៣នាក់នៅក្រុងតាខ្មៅ ម្នាក់នៅស្រុកកំណើត។

ក៖ ចា៎!ចាស!ហើយលោកពូអាចប្រាប់ពីទីកន្លែងអឺរស់នៅបស់ពួកគាត់ម្នាក់ៗហើយនឹង

ការងាររបស់ពួកគាត់ម្នាក់ៗបាន?

ខ៖ រស់នៅអឺសព្វថ្ងៃ រស់នៅអឺក្រុងតាខ្មៅហ្នឹងប៉ុនបងស្លាប់ហៃស្រី​ បងស្រីហ៎ប្រាក់គឹមអ៊ន

ដែលនៅ(មាន់រងាវ)​ប្រាក់សំអានខាងមន្រ្តីរាជការ​ បើប្រាក់គឹមអេងខាងកសិករ(ហឺ)។

ក៖ ចា៎!តើលោកពូអាចប្រាប់ពីឈ្មោះរបស់ឪពុកម្តាយរបស់លោកពូបានដែររឺទេ

គាត់ឈ្មោះអ្វីដែរ?(មាន់រងាវ)

ខ៖ ឪពុកឪពុកឈ្មោះញ៉ែមរ៉ាវ៉ូ ម្តាយឈ្មោះប្រាក់គឹមយេន។

ក៖ ចា៎!តើសព្វថ្ងៃពួកគាត់មានអាយុប៉ុន្មានឆ្នាំដែរ?(មាន់រងាវ)

ខ៖ គាត់អាយុអឺវាអាយុម៉៧៦(សម្លេងម៉ូតូ)៧៦ហៃ(លោកតា)។

ក៖ ចុះលោកយាយ?

ខ៖ លោកយាយ យាយ៦៦ឆ្នាំ។

ក៖ ចា៎!អញ្ចឹងសំណួរបន្ទាប់គឺតើពួកគាត់ទាំងពីរនាក់កើតនៅក្នុងឆ្នាំណាដែរ លោកពូអាច

ប្រាប់ពីថ្ងៃខែឆ្នាំកំណើតរបស់ពួកគាត់បានទេ?

ខ៖ គាត់កើតនៅឆ្នាំ(មាន់រងាវ)១៩៤៣ឪពុក។

ក៖ លោកតា?

ខ៖ លោកនឹងហើយខេត្តកំពង់ស្ពឺ ហៃដល់ម្តាយកើតនៅឆ្នាំ១៩៦៦ខេត្តតាកែវ។

ក៖ ចា៎!តើពួកគាត់កើតនៅឆ្នាំចន្ទគតិមួយណាដែរលោកពូអាចដឹងអត់?

ខ៖ នឹងប្រហែលជាមិនអាចចាំហ្អែស មិនអាចចាំបានហ្អែស។

ក៖ ព្រោះយូរដែរ។(មាន់រងាវ)

ខ៖ (មាន់រងាវ)ព្រោះយើងវា យើងនៅតូចៗអត់បានចាំហ្អែស។

ក៖ ច៎ា!អញ្ចឹងសំនួរបន្ទាប់ទៀត តើ(ហ្អឹម)តើលោកពូដឹងថាពួកគាត់កើតនៅកន្លែងណាដែរ

ទេ?

ខ៖​ កើតនៅកំពង់ស្ពឺ។

ក៖ លោកតា?

ខ៖ ហ្នឹងហៃ ហៃម្តាយកើតនៅខេត្តតាកែវ។(មាន់រងាវ)

ក៖ (មាន់រងាវ)អូ!ច៎ាច៎ា!តើឪពុករបស់លោកពូគាត់ គាត់ ប្រកបមុខរបរអ្វីដែរ ហៃគាត់ជា

មនុស្សបែបណាដែរ?

ខ៖ ឪពុកខ្ញុំគាត់ពី ពីមុនគាត់អឺពេលដែលគាត់មិនទាន់ស្លាប់គាត់(មាន់រងាវ)មន្រ្តីរាជការ

ណាស ហៃគេជាមនុស្សគួរឲ្យគោរពស្រឡាញ់។

ក៖ ច៎ា!ចុះចំណែកម្តាយគាត់ប្រកបមុខរបរអ្វីដែរ ហើយគាត់ជាមនុស្សបែបណាដែរ?

ខ៖ (មាន់រងាវ)គាត់ជាមនុស្សកសិករ(មាន់រងាវ)គាត់ជាមនុស្សគេនិយមចូលចិត្តក្នុងភូមិ

គួរឲ្យរាប់អាន។

ក៖ ច៎ា!(ហ្អឹហ្អឺម)តើលោកពូនៅចាំសាច់រឿងអ្វីខ្លះពីឪពុកម្តាយរបស់លោកពូដែររឺទេ?

ខ៖ ទេមិន....

ក៖​ ពូចាំតិច (មាន់រងាវ)​ចា!អញ្ចឹងគាត់មាន​ ពួកគាត់មានដែលប្រាប់លោកពូពីជីវិតរបស់

ពួកគាត់កាលពីពួកគាត់នៅក្មេងដែររឺទេ? (មាន់រងាវ)

ខ៖​ គាត់មិនបានប្រាប់ហ្អែស ព្រោះយើងនៅតូចៗហឺគាត់អត់មានពេលប្រាប់ហ្អែស​ ព្រោះ

ជំនាន់នោះវាជំនាន់អឺប្រកបការងារកសិករកសិកម្ម អញ្ចឹងមិនបានហ្អែស យើងមិន

បានចាប់អារម្មណ៍គាត់ប្រាប់ហ្អែស។

ក៖ ច៎ា!តើលោកពូនៅចងចាំឈ្មោះរបស់ជីដូនជីតារបស់លោកពូដែររឺទេ ទាំងខាងម្តាយ

និងខាងឪពុក?

ខ៖ (មាន់រងាវ)ចាំតិចៗដែរ។

ក៖ ច៎ា!លោកពូអាចប្រាប់បានទេ?

ខ៖ ហឺមម៉កអឺ ម្តាយ​ យាយខាងម្តាយឈ្មោះប្រាក់សែម អើអឺអឺ ព្រំសែម ហៃបើខាងជីតា

ព្រំប្រាក់ ហឺ ប៉ុណ្ណឹង។

ក៖ ច៎ា!តើគាត់ គាត់កើតនៅក្នុងឆ្នាំណាហើយនៅកន្លែងណាដែរ លោកពូដឹងទេ?

ខ៖ គាតកើតនៅភូមិតំណាក់ ឃុំពេជ្រសារ ស្រុកកោះអណ្តែត ខេត្តតាកែវ។

ក៖​ ច៎ា!តើលោកពូធ្លាប់ដឹងពីរឿងរបស់ពួកគាត់ដែររឺទេ?

ខ៖ ហឺម!ប្រហែលជាមិនបានដឹងហ្អែស ជំនាន់នុងមិនបានដឹងហ្អែស។

ក៖ ច៎ា!អញ្ចឹងសំណួរបន្ទាប់ទៀត តើក្រុមគ្រួសាររបស់លោកពួរស់នៅក្នុងខេត្តតាកែវ

តាកែវនេះអស់រយ:ពេលយូរហើយមែនទេ?

ខ៖ រស់នៅយូរឆ្នាំមកហើយតាំងជីដូនជីតាម៉ាកុងណោះ ច្រើនឆ្នាំម៉ោហើយ។

ក៖ ច្រើនឆ្នាំហៃ។

ខ៖ហឺម......

ក៖ តើលោកពូមានសាច់ញាតិដទៃទៀតដែលរស់នៅក្រៅប្រទេសដែររឺទេ?

ខ៖ អត់មានទេ។

ក៖ អញ្ចឹងលោកពូអឺមចា!លោកពូអត់ដែរធ្លាប់អឺដែរមានមិត្តអឺសាច់ញាតិដែលរស់នៅក្រៅ

ប្រទេសទេ។អញ្ចឹងសំណួរបន្ទាន់ទៀតខ្ញុំសូម តើភរិយារបស់លោកពូមានឈ្មោះអ្វី?

ខ៖ ភរិយាមានឈ្មោះជាស៊ុនឡៃ។

ក៖ ច៎ា!តើលោកពូរៀបការនៅពេលណានៅក្នុងឆ្នាំណាថ្ងៃខែណាដែរ?

ខ៖ អឺអឺ(ក្មេងស្រែក)ថ្ងៃទី៧ខែមិនាឆ្នាំ១៩៩៨។

ក៖ ច៎ា!តើអាពាហ៍ពិពាហ៍នេះត្រូវរៀបចំឡើងដោយឪពុកម្តាយរឺមួយក៏ជា ជាការស្រឡាញ់

របស់លោកពូហើយនឹងអ្នកមីងជាមួយគ្នា?

ខ៖ អឺរៀបចំផ្គុំផ្សំនៅៗឪពុកម្តាយបងប្អូន។

ក៖ ច៎ា!តើមានថ្លៃជំនូនដែររឺទេហើយថ្លៃជំនូនប៉ុន្មានដែរនៅកាលសម័យនោះ?

ខ៖ ថ្លៃ ថ្លៃដែរនឹងហ្អាស ប្រហែលជាអឺបើគិតជាទឹកប្រាក់ដុល្លាវា២០០០ដុល្លា។

ក៖ ច៎ា.....។

ខ៖ ហៃបើ បើលុយខ្មែរវិញវាជាង១០លានដែរ។

ក៖ ច៎ា។

ខ៖ យី!១០លានអី ដូចជា២០លានជាងហ។

ក៖ ២០លាន!ចា។

ខ៖ ដប់ពីរពាន់ហៃអា ន្មានហ្អេអា។

ក៖ តើលោកពូអាចប្រាប់ខ្ញុំពីពេលដំបូងដែលលោកពូនិងភរិយារបស់លោកពូបានជួបគ្នា

ដែររឺទេហៃនៅពេលណាដែរចាស?

ខ៖ ជួបគ្នាឃើញគ្នាមុខរបរការងារនឹងឃើញក៏មានការចាប់អារម្មណ៍ ទំនាក់ទំនងគ្នា ទៅ

ពឹងពាក់គ្នាទៅ ចឹងទៅបានចាប់អារម្មណ៍ទៅបាន វាមានការយោគយល់គ្នាឲ្យផ្គំអឺផ្គុំផ្សំ

ទៅបានជា កើតជាចេញជាចាស់ទុំចូលស្តីចឹងទៅ បានជាសាច់រឿងទៅជាដល់ថ្ងៃនឹង

ទៅ។

ក៖ ច៎ា(!ហ្អឺម……)តើលោកពូចេះអាននិងចេះសរសេរភាសាខ្មែរបានល្អប៉ុន្មានដែរ?

ខ៖ មធ្យម បង្គួរ។

ក៖ ច៎ា! ក្រៅពីភាសាខ្មែរតើលោកពូចេះនិយាយភាសាអ្វីទៀត? ដូចជាភាសាវៀតណាម

ភាសាថៃអី លោកពូចេះនិយាយភាសាអ្វីទៀត?

ខ៖ អត់ចេះរេ ចេះតែខ្មែរមួយ។

ក៖ ច៎ា!តើលោកពូអាចអឺ…លោកពូរៀនបានកំរិតថ្នាក់ទីប៉ុន្មានដែរ?

ខ៖ កំរិតវប្បធម៏នាសម័យនោះវាទាបអាស រៀនសម័យ អឺចាប់ទាហានចឹងយើងរៀនមិន

បានខ្ពងខ្ពស់ហេស ការងាររកស៊ីប្រកបមុខរបរខាងគ្រួសារផងអឺ រៀនតិចអាស ចាប់

ទាហានផងរៀនផង ចឹងវាអត់មានបានសិក្សាបានខ្ពងខ្ពស់ដូចសម័យឥឡូវហេស។

ក៖ ច៎ា!អញ្ចឹងលោកពូនៅហាអឺនៅចាំសាលារៀនក៏ដូចជាឈ្មោះរបស់សាលារៀនដែរទេ។

តើសាលារៀននៅកន្លែងណាដែរចាស?

ខ៖អឺមនៅចាំពី ពីសាលារៀនកាលនៅរៀននោះឈ្មោះសាលាបឋមសិក្សាព្រៃធំ នៅឋិត

នៅក្នុងភូមិតំណាក់ ឃុំពេជ្រសារ ស្រុកកោះអណ្តែតខេត្តតាកែវ។

ក៖ ច៎ា!តើលោកពូមានមិត្តភក្តិស្និតស្នាលដែលធំធាត់ជាមួយគ្នាដែររឺទេ ហើយពួកគាត់

មានឈ្មោះអ្វី?

ខ៖​ មានតាស។

ក៖ ពួកគាត់ឈ្មោះអ្វីដែរ?

ខ៖ អឺ…ឈ្មោះអឺ ឈួន ឈ្មោះសុខ សាំង ប៉ុណ្ណឹង។

ក៖ លោកពូនៅចាំសាច់រឿងកាលពីលោកពូនៅក្មេងជាមួយពួកគាត់ដែរទេ កាលពេលនៅ

រៀនលោកពូធ្លាប់ដូចថាលេងអ្វីជាមួយគ្នាបែបនឹងចា?

ខ៖ កាលនៅក្មេងៗយើងលេងល្បែងដូចជាលេងតាមភូមិវាគ្មានអីពីក្រៅពីលេងដូចជា

លេង លេងហ៊ឹងលេងអឺ…អឺទាត់ធាក់តែប៉ុណ្ណឹង។(សើច)

ក៖(សើច)ច៎ា។

ខ៖ ហៃនឹងអា! បាល់ទាត់ បាល់ទះជាដើមប៉ុណ្ណឹង។

ក៖ ច៎ា! ហៃ កាលពីសម័យ កាលពីលោកពូនៅនៅក្មេងលោកពូធ្វើការនៅវាលស្រែមែន

ដែររឺទេរឺក៏ជួយធ្វើការងារអាជីវកម្មបស់គ្រួសារអី?

ខ៖ កាលនុងយើងនៅក្មេងៗ យើងត្រូវធ្វើហៃខាងស្ទូងដកបោកបែនច្រូតកាត់អីហ្នឹង

ណាសភ្ជួររាស់ អឺ ការងារស្រុកស្រែវាមានតែប៉ុណ្ណឹង។

ក៖​ ច៎ា!ហៃសំណួរបន្ទាប់ទៀត តើលោកពូបានធ្វើការ ការងារអ្វីខ្លះទៀតក្នុងជីវិតរបស់

របស់លោកពូ?

ខ៖ អឺ…

ក៖ តើលោកពូមានការងារអ្វីដែរ?

ខ៖ រាល់ងៃហ្នឹងហេស?

ក៖ ច៎ា!!

ខ៖ រាល់ងៃហ្នឹងយើង ការងារយើង រាល់ងៃមានតែរត់តាក់ស៊ីបើកឡានហៃនឹងការងារផ្ទះ

កំប៉ែសកំប៉ោះប៉ុណ្ណឹង។

ក៖ ចាស!តាំងពីក្មេងរហូតមកដល់ពេលនេះតើជីវិតរបស់លោកពូមានការផ្លាស់ប្តូរដូចម្តេច

ខ្លះ?

ខ៖ មានការងារផ្លាស់ប្តូរ វាច្រើនដែរពីមុនម៉ោឥឡូវយើងវា ផ្លាស់ពីមុនម៉ោយើងដឹងស្រាប់

មើស ពីមុនវារៀងវេទនាឥឡូវវាយើងដូចថាយើងវាមើលមកឃើញគេឃើញង ចឹងទៅ

វាគេនិងង ចឹងទៅ។

ក៖ រៀងស្រួលជាងមុន។

ខ៖ នឹងហើយរៀងស្រួលជាងមុន ដោយសារយើងវាមិនពិបាកមិនដូចយើងនៅស្រុក

ស្រែ។

ក៖ច៎ា!ចំណែក សំណួរបន្ទាប់ទៀតគឺតើលោកពូមានម្ហូបណារឺក៏ល្បែងអ្វីដែលលោកពូ

ចូលចិត្តតាំងពីរហូតមកដល់ពេលនេះដែររឺទេ?

ខ៖ ម្ហូបចូលចិត្តមានតែឆាសាច់មាន់ហៃនឹងអាអឺល្បែងលេងមានតាលេងល្បែងមានតែ

លេងឡានពីតូច។

ក៖ចូលចិត្តលេងឡាន។

ខ៖លេង ​ចូលចិត្តលេងឡាន ធើឡានដីឥដ្ឋ ធើឡានជ័រ អីអីនឹង ហៃរឺមួយគេទៅមើលទៅ

ឃើញគេអ្នកគេ​អឺ…គេហៅថាអ្នកធើផ្ទះដូចគេធើ សង់ផ្ទះអីវ៉ឹនយើងចេះមើលទៅលួចធើ

តាមគេទៅដូច ដល់ពេលយើងចឹងទៅ​យើងមើលគេទៅឃើញទៅអានឹង​ វាការងារនឹង

វាគេហៅថាវាយើងវាគួបផ្សំដែរ។

ក៖ច៎ា!!

ខ៖ នៅក្មេងហ្ន។

ក៖ ច៎ា!តើលោកពូចងចាំចម្រៀងណាដែរលោកពូបានរៀនតាំងពីក្មេងរហូតមកដល់ពេល

នេះដែររឺទេ?

ខ៖ ចងចាំចម្រៀងមានចម្រៀងតែបុរាណហ្នឹងចេះតែបុរាណដូចជាចម្រៀងបុរាណហ្នឹង។

ក៖ ច៎ា!លោកពូអាចជួយដាក់ម៉ាឃ្លាពីរឃ្លាបានអត់លោកពូ?

ខ៖ ចម្រៀងដែលដែលត្រូវវាតែស្រលាញ់ចេះតាំងពីក្មេងមកគឺបទពីដើម អឺរសៀលគងភ្នំ

ក៖ ច៎ា!អាចជួយច្រៀងម៉ាឃ្លាបានអត់លោកពូ?

ខ៖ បានតាស!ហៃ

ក៖ ចាស!តោះ ញុំញុំសូមរាប់ជូន។

ខ៖ អត់មានភ្លេង?

ក៖ អត់អី!អត់មានភ្លេង។(សើច)មួយ ពីរ បី។

ខ៖ (ច្រៀង) រសៀលគងភ្នំចិត្តយំមិនចេញ អើយៗចិត្តសែនទោរម្តេញព្រោះតែបុប្ផា

ស្រឡាញ់អូនណាស់ណាម្ចាស់អឺ ចិន្តាសេចក្តីស្នេហាថ្លៃថ្លាកន្លង…។

ក៖ ច៎ា!អូយពិរោះមែនទែនអស់សូមអរគុណ។ចាហៃ!ចា តើ អឺសំណួរបន្ទាប់ទៀត តើមាន

នរណានៅក្នុងគ្រួសាររបស់លោកពូដែលចេះលេងឧបករណ៍ភ្លេងដែររឺទេ?

ខ៖ ដូចជាអត់មាននែ!

ក៖ ចុះលោកពូផ្ទាល់ចេះលេងឧបករណ៍ភ្លេងអ្វីដែរទេ?

ខ៖ ចេះតិចៗហ្នឹងអាស!ដូចជា​ ដូចជាទ្រ អី ទ្រខ្មែរចេះៗតិចៗ។

ក៖ ច៎ា!

ខ៖ មិនជាចេះច្រើននែ គ្រាន់តែចេះតិចកូដកំសាន្តលេង…។

ក៖ ច៎ា!ច៎ា តើផ្ទះរបស់លោកពូមានលក្ខណ:យ៉ាងម្តេចដែរតាំងពីក្មេងរហូតមកដល់ពេល

ឥឡូវនេះ?ជាផ្ទះថ្មរឺក៏ជាផ្ទះឈើ ក៏ជាលក្ខណ:អ្វីផ្សេងចា?

ខ៖ ពីផ្ទះអឺអឺពីមុនម៉ោផ្ទះយើងផ្ទះឈើធម្មតាផ្ទះទាមធម្មតាដំបូលស័ង្កសី។

ក៖ ច៎ា!សំណួរបន្ទាប់ទៀតតើលោកពូបានសាងសងរឺក៏បានជួយសាងសងផ្ទះ ផ្ទះនេះដែររឺ

ទេ ផ្ទះរបស់លោកពូដែររឺទេ?

ខ៖ យើងអត់បានជួយហ្អែ គ្រាន់តែយើងឲ្យជាងធើ យើងអត់មានចេះធើហ្អេស ផ្ទះជួល

ជាងឲ្យគេធើ។

ក៖​ ច៎ា!ចឹងជួលជាងធ្វើច៎ា។តើអឺសម្ភារ:ដែលដែលធ្វើផ្ទះរបស់លោកពូហ្នឹងមានអ្វីខ្លះទៅ?

ខ៖ សម្ភារ:ផ្ទះឈើមានតែឈើ ស័ង្កសី ដែកគោល ក្តារប៉ុណ្ណឹង។

ក៖ ច៎ា!អញ្ចឹង​អឺលោកជួលជាងធ្វើផ្ទះអត់អត់បានធ្វើដោយខ្លួនឯងទេ។អញ្ចឹង អឺតើលោកពូ

មានជំនាញអ្វីខ្លះទៀតដែលលោកពូត្រូវបន្តវេណដល់ក្រុមគ្រូសាររបស់លោកពួ?

ខ៖ អឺមជំនាញមានតែបើកបរឡានតាក់ស៊ីហ្នឹងងដើម្បីឲ្យយើង​ កូនចៅយើងគាត់

មើលទៅអនាគតហ្នោះ។

ក៖ ច៎ា!តើលោកពូអាចប្រាប់ពីពេលដែលលំបាកនៅក្នុងជីវិតរបស់លោកពូបានដែររឺទេ?

តើពេលណាដែលនៅក្នុងជីវិតរបស់លោកពូជួយការលំបាកខ្លាំងបំផុត នៅពេលណា

នៅក្នុងជីវិតរបស់លោកពូ?

ខ៖ អឺមលំបាកក្នុង ចាប់ពីអាយុអឺម្ភៃឆ្នាំជាងហ្នឹងវាពិបាកដែរយើងការរស់នៅវាពិបាកធើ

ការឲ្យគេ អ្ហាទៅលីសែងលើក អីវ៉ាន់ឲ្យគេហ្នឹងវាយ៉ាប់ដែរហ្នឹង ទម្រាំតស៊ូទម្រាំតែបាន

យើងចេះយើងដឹងខ្លះ បទពិសោធន៍ តែអារឿងការតស៊ូហ្នឹងវា​ យើងវាអត់មាន​អឺ

ជំនាញចេះគិតអីទេគ្រាន់តែយើងគ្រាន់តែដ៏យើងប្រើកំលាំងចឹងអាបញ្ញាវាស្ទើរស្ទាក់

ចឹងយើងត្រូវប្រើកំលាំងទម្រាំបាន ចេះមានបទពិសោធន៍ យើងត្រូវប្រើកំលាំងច្រើន។

ក៖ ច៎ា!អញ្ចឹងអឺការលំបាកក្នុងជីវិតរបស់លោកពូមានច្រើនតែតើលោកពូប្រើវិធីណាក្នុង

ការដែលឆ្លងកាត់ឧបសគ្គទាំងអស់ហ្នឹង?

ខ៖ ប្រើវិធីយើងការតស៊ូហ្អូវតស៊ូរហូតអត់ធ្មត់ក្នុងការងារយើងស៊ីឈ្នួលគេយើងត្រូវកុំរើស

អើងដូច្នេះវាដល់ពេលយើងតស៊ូយូរៗទៅ វាអាចអឺទទួលលទ្ធផលចំពោះក្នុងការងារ

ហ្នឹង។

ក៖ ច៎ា!អញ្ចឹងលោកពូមានបទពិសោធន៍អ្វីខ្លះដែរល្អៗក្នុងជីវិតរបស់លោកពូដែលលោកពូ

ចង់ចែករំលែក?

ខ៖ បទពិសោធន៍​ ចែករំលែកឲ្យ……

ក៖ ទៅកូនចៅជំនាន់ក្រោយ។

ខ៖​ កូនចៅជំនាន់ក្រោយមានអី​ មានតែយើង ការងារយើងចេះប៉ុនសព្វថ្ងៃហ្នឹងដូចជាឡាន

ដូចជាអីនឹង ធើនែសកំប៉ែសកំប៉ុកអីឲ្យចឹងទៅ តែប៉ុណ្ណឹងទេ ឲ្យវាមើលទៅហៃអឺ ឲ្យវា

រៀនសូត្រឲ្យចេះច្រើនទៅដើម្បីឲ្យបានតំរិះវិជ្ជាខ្ពស់យើងផ្គួបផ្សំជាមួយនឹងអាការងារ

ដែលយើងអឺបច្ចុប្បន្ននេះចឹងទៅវាសម្រួលបានដែរ។

ក៖ ច៎ា!ចឹងសំរាប់ជីវិតរបស់លោកពូតើអ្វីដែលសំខាន់បំផុតក្នុងជីវិតរបស់លោកពូ?

ខ៖ សំខាន់ក្នុងជីវិត សំខាន់បំផុតមានតែយើងមានការតស៊ូអត់ធ្មត់ទៅមុខទៀត អាហ្នឹង

បានយើងអាចទ្រាំទ្របាន។

ក៖ ច៎ា!ច៎ា អញ្ចឹងពេលដែលលោកពូនៅក្មេងតើលោកពូធ្លាប់សង្ឃឹមចង់ធ្វើអ្វីដែរ ដែរដែរ

ដែររឺទេ នៅពេលដែលលោកពូធំឡើង លោកពូចង់ធ្វើអី​ នៅពីតូចលោកពូមានអឺ

ក្តីស្រមៃចង់ធ្វើអីដែរទេ?

ខ៖ នៅពីតូចចង់ ស្រមៃថាឲ្យចេះធ្វើឡាន ស្រឡាញ់ឡានឃើញគេឡាន បើកឡានបើកអី

ចឹងយើងឃើញចឹងយើងស្រឡាញ់យើងធើ ការសិក្សាយកគំនួចនុងយកមកដាក់ក្នុង

ខួរក្បាលក្នុងខ្លួនហើយយើងក៏អនុវត្តរហូតតាំងពីតូចលូចម៉ោរហូតដល់សព្វងៃហ្នឹងអា

នឹងវាបានសម្រេចមែន ហៃនឹងការអឺស្រឡាញ់ការងារនឹងត្រូវបានមែន។អឺម

ក៖ ច៎ា!អញ្ចឹងអឺ ការងារតាំងពីតូចដែលលោកពូចង់ធ្វើគឺជាអ្នកបើកឡាន។

ខ៖ ហ្នឹងហើយ។

ក៖ ច៎ា!អញ្ចឹង អញ្ចឹងលោកពូមានបទពិសោធន៍ជំជាមួយនឹងឡាននឹងរយ:​ពេល​ច្រើន​ឆ្នាំ

ហើយមែនទេលោកពូ?

ខ៖ អឺ អឺបទពិសោធន៍ជាមួយឡានហ្នឹងវារយ:ពេលយូរហៃតាំងពីឆ្នាំកៅសិបម៉ោ វាកាន់

ឡានវាយូរឆ្នាំហៃ ណាតាំងពីកៅសិបម៉ោរហូតដល់២០១៩នេះវាយូរឆ្នាំដែរហៃ។

ក៖ អញ្ចឹង​លោកពូអាចនិយាយពីជីវិតរបស់លោកពូដែលពេលដែលលោកពូធ្វើជាអ្នកបើក

ឡានហ្នឹងតាំងពីដំបូងម៉ោ អាចអាចយាយបានអត់លោកពូ?

ខ៖ ជីវិតយើងបើកបរនៅតែបើកបរតែរហូតហ្នឹងយើងមានអី ចង់តែចេះចង់តែបានបើក។

ក៖អញ្ចឹងលោកពូអាចនិយាយពីអារម្មណ៍មុនដំបូងដែលលោកពូ កាលពេលលោកពូចាប់

បើកអឺបើក ចាប់បើកឡានដំបូងហ្អាលោកពូមានអារម្មណ៍យ៉ាងម៉េចដែរ?

ខ៖ មានអារម្មណ៍ថាវា បើកឡានវាមិនចេះស្រួលហ្អេស គ្រាន់ថាយើង អារម្មណ៍យើងបើក

ដូចថាយើងវាជំនាញខាងហ្នឹងហៃ​ យើងត្រូវអាជីព យើងត្រូវអាជីពអាការបើកបរហៃ

តាមលទ្ធភាពទៅ។

ក៖ ច៎ា!អញ្ចឹង បើសិនជាលោកពូអាចផ្តាំប្រាប់អ្វីមួយទៅកាន់កូនចៅជំនាន់ក្រោយរបស់

លោកពូ តើលោកពូចង់ប្រាប់អ្វីទៅកាន់ពួកគាត់?

ខ៖ ប្រាប់មានតែឲ្យការសិក្សារៀនសូត្រ ឲ្យធើការងារណាល្អៗចំពោះអនាគតខ្លួនទៅ កុំ

រារែកក្នុងការងារដែលយើង ដែលយើងចង់បានក្នុងការងារណាមួយយើងត្រូវ ត្រូវ

ចងចាំ ត្រូវអនុវត្តក្នុងខ្លួនទៅបើយើងមិនមិនធើចឹងវាយើងម៉េចបានទីបញ្ចប់ជ័យជំនះ

ក្នុងការងារ ចឹងយើងត្រូវតែធ្វើអាម៉េចឲ្យវា តស៊ូឲ្យបានទៅ។

ក៖ ច៎ា!ច៎ាអញ្ចឹងអរគុណលោកពូដែលបានជួបពិភាគ្សាជាមួយនឹងពួកខ្ញុំ អញ្ចឹងអឺពួកខ្ញុំសុំ

ថតរូបទុកជាអនុសាវរីយ៍ហើយនឹងអឺ ចង់សួរទៅកាន់លោកពូថា តើខាងពួកខ្ញុំអាចអឺសុំ

ការអនុញ្ញាតពីលោកពូក្នុងការធ្វើការដាក់រូបថតក៏ដូចជាបទសំភាសន៍នេះនៅក្នុង

គេហទំព័ររបស់សកលវិទ្យាល័យBYUបានដែររឺទេ?

ខ៖ បាន៕

ក៖ ច៎ា!តើលោកពូមានចំណាប់អារម្មណ៍យ៉ាងម៉េចដែរចំពោះបទសំភាសន៍មួយនៀក?

ខ៖ មានចំណាប់អារម្មណ៍ថាល្អក្នុងការងារសំភាសន៍។

ក៖ ច៎ា!អញ្ចឹង អរគុណលោកពូ៕

សង្ខេបពីដំណើរជីវិតរបស់លោកពូ ប្រាក់សំអុល ៖ លោកពូមានអាយុ៤៦ឆ្នាំ លោកពូកើត

នៅភូមិតំណាក់ ឃុំពេជ្រសារ ស្រុកកោះអណ្តែត ខេត្តតាកែវ​ហើយលោកពូមានបងប្អូន៤

នាក់។សព្វថ្ងៃគាត់ប្រកបរបរបើកឡានតាក់ស៊ី ទោះដំណើរជីវិតរបស់លោកពូមាន​ការ

លំបាកច្រើន ហើយវាក៏​មិនងាយស្រួល​ក្នុងការធ្វើជាឪពុកល្អម្នាក់និងជាមេគ្រួសារដ៏ រឹង

មាំម្នាក់ដែរ សំរាប់លោកពូគឺគាត់អាចធ្វើបាន ។